ddrg/super_eurlex huggingface dataset:
KOMMISSIONENS BESLUTNING af 13. november 1998 om et supplerende EF-tilskud til udryddelse af klassisk svinepest i Belgien (meddelt under nummer K(1998) 3458) (Kun den franske og nederlandske udgave er autentisk) (98/674/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 3, stk. 3, og

ud fra følgende betragtninger:

Der udbrød klassisk svinepest i Belgien i 1997; denne sygdoms forekomst er en alvorlig fare for svinebestanden i EF, og for at medvirke til at udrydde sygdommen så hurtigt som muligt kan EF yde tilskud til dækning af medlemsstatens tab;

Kommissionen vedtog beslutning 98/61/EF (3) om EF-tilskud til udryddelse af klassisk svinepest i Belgien; ifølge denne beslutning blev der udbetalt en første rate på 2 mio. ECU som forskud;

den 3. juni 1998 indgav Belgien en ansøgning om refusion af de samlede udgifter for hele landet i 1997; de disponible budgetbevillinger i indeværende regnskabsår tillader ikke at dække alle de støtteberettigede udgifter, og kun en supplerende rate på 500 000 ECU kan udbetales på nuværende stade;

supplerende rater kan senere udbetales efter Kommissionens efterprøvning af oplysningerne i refusionsansøgningen;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Belgien kan få udbetalt en supplerende rate på 500 000 ECU som finansielt tilskud fra EF til dækning til de støtteberettigede udgifter til udryddelse af klassisk svinepest, der forekom i 1997.

Artikel 2

Den i artikel 1 omhandlede rate udbetales til Belgien straks efter vedtagelsen af nærværende beslutning.

Artikel 3

1. Kommissionen kan i samarbejde med de nationale myndigheder foretage kontrol på stedet for at sikre, at foranstaltningerne er gennemført og udgifterne afholdt.

Kommissionen underretter medlemsstaterne om resultatet af kontrollen.

2. Artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4) finder tilsvarende anvendelse.

Artikel 4

Denne beslutning er rettet til Kongeriget Belgien.

Udfærdiget i Bruxelles, den 13. november 1998.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

(3) EFT L 16 af 21. 1. 1998, s. 39.

(4) EFT L 94 af 28. 4. 1970, s. 13.
RÅDETS BESLUTNING af 29. juni 1998 om indgåelse af en aftale i form af brevveksling om ændring og forlængelse af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande (98/669/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Det Europæiske Fællesskabs vegne ført forhandlinger om en aftale i form af en brevveksling om ændring og forlængelse af den eksisterende aftale mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande (1);

i medfør af Rådets afgørelse 98/136/EF (2) er denne aftale midlertidigt blevet anvendt fra den 1. januar 1998 i afventning af afslutningen af de procedurer, der er nødvendige for dens indgåelse;

denne aftale bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling om ændring og forlængelse af aftalen mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande godkendes på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.

Artikel 3

Denne beslutning offentliggøres i De Europæiske Fællesskabers Tidende.

Udfærdiget i Luxembourg, den 29. juni 1998.

På Rådets vegne

R. COOK

Formand

(1) Rådets afgørelse 96/477/EF (EFT L 199 af 8.8.1996, s. 1).

(2) EFT L 41 af 13.2.1998, s. 12.
RÅDETS AFGØRELSE af 20. april 1998 om indgåelse af aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1997/1998 (98/672/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Økonomiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

I henhold til artikel 1, stk. 2, i protokol nr. 8 om AVS-sukker (1), der er knyttet som bilag til fjerde AVS-EF Lomé-konvention, og i aftalen mellem Det Europæiske Økonomiske Fællesskab og Republikken Indien om rørsukker (2), finder gennemførelsen af nævnte protokol og aftale sted som led i forvaltningen af den fælles markedsordning for sukker;

aftalerne i form af brevveksling mellem Fællesskabet og på den ene side de i protokollen nævnte stater og på den anden side Republikken Indien om garanterede priser for rørsukker i leveringsperioden 1997/1998 bør godkendes -

TRUFFET FØLGENDE AFGØRELSE:

Artikel 1

Aftalerne i form af brevveksling mellem Det Europæiske Fællesskab og på den ene side Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe og på den anden side Republikken Indien om garanterede priser for rørsukker i leveringsperioden 1997/1998 godkendes herved på Fællesskabets vegne.

Teksterne til aftalerne er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne de i artikel 1 omhandlede aftaler med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 20. april 1998.

På Rådets vegne

J. CUNNINGHAM

Formand

(1) EFT L 229 af 17. 8. 1991, s. 216.

(2) EFT L 190 af 22. 7. 1975, s. 35.
RÅDETS AFGØRELSE af 14. december 1998 om udnævnelse af et medlem af Det Rådgivende Udvalg for Lægeuddannelsen (98/C 405/01)

RÅDET FOR DEN EUROPÆISKE UNION HAR -

under henvisning til Rådets afgørelse 75/364/EØF af 16. juni 1975 om oprettelse af et rådgivende udvalg for lægeuddannelsen (1), særlig artikel 3 og 4, og

ud fra følgende betragtninger:

Ved afgørelse af 29. juni 1998 (2) udnævnte Rådet J. BOEVÉ til medlem for perioden indtil den 28. juni 2001;

den nederlandske regering har udpeget A. R. KOOMEN til efterfølger for J. BOEVÉ -

TRUFFET FØLGENDE AFGØRELSE:

Eneste artikel

A. R. KOOMEN udnævnes til medlem af Det Rådgivende Udvalg for Lægeuddannelsen som efterfølger for J. BOEVÉ for den resterende del af dennes mandatperiode, dvs. indtil den 28. juni 2001.

Udfærdiget i Bruxelles, den 14. december 1998.

På Rådets vegne

W. MOLTERER

Formand

(1) EFT L 167 af 30.6.1975, s. 17.

(2) EFT C 222 af 16.7.1998, s. 3.
KOMMISSIONENS BESLUTNING af 14. december 1998 om ændring af beslutning 96/333/EF om udstedelse af sundhedscertifikat for levende toskallede bløddyr, pighuder, sækdyr og havsnegle fra tredjelande, som endnu ikke er omfattet af en særlig beslutning (meddelt under nummer K(1998) 4046) (EØS-relevant tekst) (98/740/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr (1), senest ændret ved direktiv 97/79/EF (2), særlig artikel 9, og

ud fra følgende betragtninger:

Rådets beslutning 96/333/EF af 3. maj 1996 om udstedelse af sundhedscertifikat for levende toskallede bløddyr, pighuder, sækdyr og havsnegle fra tredjelande, som endnu ikke er omfattet af en særlig beslutning (3), ændret ved beslutning 97/589/EF (4), gælder indtil den 31. december 1998;

listen over tredjelande, der opfylder betingelserne for ligestilling med hensyn til betingelserne for produktion og afsætning af levende toskallede bløddyr, pighuder, sækdyr og havsnegle, er fastsat i Kommissionens beslutning 97/20/EF (5), ændret ved beslutning 98/572/EF (6); i del II af denne liste er der opført tredjelande, som kan omfattes af en foreløbig beslutning på grundlag af Rådets beslutning 95/408/EF (7), senest ændret ved beslutning 98/603/EF (8);

i beslutning 95/408/EF er det fastsat, at denne liste gælder indtil den 31. december 2000; sundhedscertifikatets gyldighedsperiode bør derfor ændres for at tilpasse den til de foreløbige listers gyldighedsperiode;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 5 i beslutning 96/333/EF ændres ordene »til den 31. december 1998« til »til den 31. december 2000«.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. december 1998.

På Kommissionens vegne

Franz FISCHLER

Medlem af Kommissionen

(1) EFT L 268 af 24. 9. 1991, s. 1.

(2) EFT L 24 af 30. 1. 1998, s. 31.

(3) EFT L 127 af 25. 5. 1996, s. 33.

(4) EFT L 238 af 29. 8. 1997, s. 47.

(5) EFT L 6 af 10. 1. 1997, s. 46.

(6) EFT L 277 af 14. 10. 1998, s. 42.

(7) EFT L 243 af 11. 10. 1995, s. 17.

(8) EFT L 289 af 28. 10. 1998, s. 36.
RÅDETS BESLUTNING af 17. december 1998 om ændring af Kommissionens beslutning 97/534/EF om forbud mod anvendelse af risikomateriale med hensyn til overførbare spongiforme encephalopatier (98/745/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), og særlig artikel 19,

under henvisning til Kommissionens forslag, og

ud fra følgende betragtninger:

Den 30. juli 1997 vedtog Kommissionen beslutning 97/534/EF (4) om forbud mod anvendelse af risikomateriale med hensyn til overførbare spongiforme encephalopatier; denne beslutning finder anvendelse fra den 1. januar 1999;

Den Stående Veterinærkomité har ikke afgivet positiv udtalelse om Kommissionens oprindelige udkast til foranstaltninger; Kommissionen har derfor fremsat forslag til de foranstaltninger, som Rådet skal træffe i henhold til artikel 17 i direktiv 89/662/EØF, hvorefter Rådet skal træffe foranstaltninger inden femten dage;

under hensyn til udviklingen siden vedtagelsen af beslutning 97/534/EF er det nødvendigt at foretage en fornyet tilbundsgående undersøgelse af indholdet af foranstaltningerne i nævnte beslutning, og datoen for dens anvendelse bør derfor udskydes -

VEDTAGET FØLGENDE BESLUTNING:

Artikel 1

I artikel 10 i beslutning 97/534/EF ændres datoen »1. januar 1999« til »31. december 1999«.

Artikel 2

Den anvendes fra den 1. januar 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. december 1998.

På Rådets vegne

W. MOLTERER

Formand

(1) EFT L 395 af 30. 12. 1989, s. 13. Direktivet er senest ændret ved direktiv 92/118/EØF (EFT L 62 af 15. 3. 1993, s. 49).

(2) EFT L 224 af 18. 8. 1990, s. 29. Direktivet er senest ændret ved direktiv 92/118/EØF.

(3) EFT L 373 af 31. 12. 1990, s. 1. Direktivet er senest ændret ved direktiv 96/43/EF (EFT L 162 af 1. 7. 1996, s. 1).

(4) EFT L 216 af 8. 8. 1997, s. 95. Beslutningen er senest ændret ved Kommissionens beslutning 98/248/EF (EFT L 102 af 2. 4. 1998, s. 26).
RÅDETS AFGØRELSE af 22. december 1998 om forlængelse af gyldighedsperioden for fælles aktion 95/545/FUSP vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina og om ændring af afgørelse 98/607/FUSP (98/737/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3, og

ud fra følgende betragtninger:

Rådet vedtog den 11. december 1995 fælles aktion 95/545/FUSP vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina (1), hvis gyldighedsperiode den 20. november 1996 blev forlænget ved afgørelse 96/745/FUSP (2), og som den 26. oktober 1998 blev suppleret ved afgørelse 98/607/FUSP (3);

Rådet forsikrede i sine konklusioner af 7. december 1998 den høje repræsentant i Bosnien-Hercegovina om sin faste støtte;

på mødet i Fredsimplementeringsrådet den 15.-16. december 1998 i Madrid gentog Unionen sin støtte til den høje repræsentants indsats;

gyldighedsperioden for fælles aktion 95/545/FUSP, der udløber den 31. december 1998, bør forlænges; der bør sikres kontinuitet i Unionens bidrag til de udgifter, der er forbundet med denne forlængelse -

TRUFFET FØLGENDE AFGØRELSE:

Artikel 1

Gyldighedsperioden for fælles aktion 95/545/FUSP forlænges til den 31. december 1999.

Artikel 2

Artikel 2 i afgørelse 98/607/FUSP affattes således:

»Artikel 2

Denne afgørelse træder i kraft på dagen for vedtagelsen. Den anvendes indtil den 31. december 1999«.

Artikel 3

Denne afgørelse træder i kraft på dagen for vedtagelsen.

Artikel 4

Denne afgørelse offentliggøres i EF-Tidende.

Udfærdiget i Bruxelles, den 22. december 1998.

På Rådets vegne

C. EINEM

Formand

(1) EFT L 309 af 21. 12. 1995, s. 2.

(2) EFT L 340 af 30. 12. 1996, s. 3.

(3) EFT L 290 af 29. 10. 1998, s. 3.
KOMMISSIONENS BESLUTNING af 8. december 1998 om ophævelse af beslutning 98/116/EF om indførelse af særlige foranstaltninger ved indførsel af frugt og grøntsager med oprindelse i eller afsendt fra Uganda, Kenya, Tanzania og Mozambique (meddelt under nummer K(1998) 3632) (EØS-relevant tekst) (98/719/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/43/EØF af 14. juni 1993 om levnedsmiddelhygiejne (1), særlig artikel 10,

efter høring af medlemsstaterne, og

ud fra følgende betragtninger:

Kommissionens beslutning 98/116/EF af 4. februar 1998 om indførelse af særlige foranstaltninger ved indførsel af frugt og grøntsager med oprindelse i eller afsendt fra Uganda, Kenya, Tanzania og Mozambique (2) blev vedtaget, efter at der var rapporteret koleraepidemi i disse lande;

Den Videnskabelige Komité for Levnedsmidler udtalte i juni 1998, at risikoen for, at mennesker, der lever i områder, hvor der ikke findes kolera, bliver syge af at blive udsat for Vibrio Cholerae fra frugt og grøntsager, der indføres fra områder, hvor kolera optræder endemisk eller epidemisk, er lille;

der er ikke rapporteret koleratilfælde, der kan forbindes med forbrug af frugt eller grøntsager, som er indført til Fællesskabet fra Uganda, Kenya, Tanzania og Mozambique eller fra andre lande, hvor kolera optræder endemisk eller epidemisk;

de prøveudtagninger af ti procent af sendingerne af frugt og grøntsager med oprindelse i eller afsendt fra Uganda, Kenya, Tanzania og Mozambique, som medlemsstaternes kompetente myndigheder har gennemført ved indførselsstedet i Fællesskabet, har vist meget lave kontaminationsniveauer for Vibrio Cholerae;

beslutning 98/116/EF bør derfor ophæves -

VEDTAGET DENNE BESLUTNING:

Artikel 1

Beslutning 98/116/EF ophæves med virkning fra den 1. november 1998.

Artikel 2

Denne beslutning er rettet til medlemsstaterne.

Udfærdiget i Bruxelles, den 8. december 1998.

På Kommissionens vegne

Martin BANGEMANN

Medlem af Kommissionen

(1) EFT L 175 af 19. 7. 1993, s. 1.

(2) EFT L 31 af 6. 2. 1998, s. 28.
KOMMISSIONENS BESLUTNING af 9. december 1998 om ændring af beslutning 98/439/EF om støtteberettigelsen af de udgifter, der er planlagt af visse medlemsstater for 1998 til gennemførelse af overvågnings- og kontrolordningerne under den fælles fiskeripolitik (meddelt under nummer K(1998) 3938) (98/727/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/527/EF af 8. december 1995 om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik (1), særlig artikel 6, og

ud fra følgende betragtninger:

Kommissionens beslutning 98/439/EF (2) omhandler støtteberettigelsen af de udgifter, der er planlagt af visse medlemsstater for 1998 til gennemførelse af overvågnings- og kontrolordningerne under den fælles fiskeripolitik;

Det Forenede Kongerige har givet nærmere oplysninger vedrørende sin ansøgning om finansielt bidrag til dækning af de udgifter, der er omhandlet i artikel 2 i beslutning 95/527/EF og er planlagt for 1998;

oplysningerne har betydning for omfanget af de udgifter, hvortil der i henhold til beslutning 95/527/EF kan ydes et højere finansielt bidrag;

beslutning 98/439/EF bør ændres, for at der kan tages højde for de pågældende beløb;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

I beslutning 98/439/EF foretages der følgende ændringer:

1) I artikel 1, første punktum ændres beløbet »71 867 026,- ECU« til »77 788 171,- ECU«.

2) I artikel 1, tredje punktum ændres beløbet »20 570 152,- ECU« til »23 530 725,- ECU«.

3) I bilag I ændres beløbene 8 866 957,- UKL, 13 425 954,- ECU og 3 449 817,- ECU, der er fastsat til Det Forenede Kongerige, til henholdsvis 12 777 483,- UKL, 19 347 099,- ECU og 6 410 390,- ECU.

4) I bilag I ændres de samlede beløb 71 867 026,- ECU og 20 570 152,- ECU til henholdsvis 77 788 171,- ECU og 23 530 725,- ECU.

Artikel 2

Denne beslutning er rettet til Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 9. december 1998.

På Kommissionens vegne

Emma BONINO

Medlem af Kommissionen

(1) EFT L 301 af 14. 12. 1995, s. 30. EFT L 302 af 15. 12. 1995, s. 45 (berigtigelse).

(2) EFT L 194 af 10. 7. 1998, s. 50.
KOMMISSIONENS BESLUTNING af 4. december 1998 om bemyndigelse af Tyskland, Frankrig, Italien og Det Forenede Kongerige til kun at foretage to svineundersøgelser om året (meddelt under nummer K(1998) 3790) (Kun de tyske, engelske, franske og italienske udgaver er autentiske) (98/718/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/23/EØF af 1. juni 1993 om statistiske undersøgelser af svineproduktionen (1), senest ændret ved Rådets direktiv 97/77/EF (2), særlig artikel 1, stk. 4, og

ud fra følgende betragtninger:

Fire medlemsstater har forelagt dokumentation for, at de anvender metoder, som i henhold til direktiv 93/23/EØF garanterer den fortsatte kvalitet af produktionsprognoserne;

det er nødvendigt at give disse medlemsstater bemyndigelse til kun at foretage to undersøgelser om året med seks måneders mellemrum, nemlig i maj/juni og i november/december -

VEDTAGET FØLGENDE BESLUTNING:

Artikel 1

I henhold til artikel 1, stk. 4 i Rådets direktiv 93/23/EF bemyndiges Forbundsrepublikken Tyskland, Den Franske Republik, Den Italienske Republik og Det Forenede Kongerige Storbritannien og Nordirland til kun at foretage to undersøgelser om året med seks måneders mellemrum, nemlig i maj/juni og i november/december.

Artikel 2

Denne beslutning er rettet til Forbundsrepublikken Tyskland, Den Franske Republik, Den Italienske Republik og Det Forenede Kongerige Storbritannien og Nordirland.

Udfærdiget i Bruxelles, den 4. december 1998.

På Kommissionens vegne

Yves-Thibault DE SILGUY

Medlem af Kommissionen

(1) EFT L 149 af 21. 6. 1993, s. 1.

(2) EFT L 10 af 16. 1. 1998, s. 28.
KOMMISSIONENS AFGØRELSE af 24. november 1998 om fravigelse af afgørelse 71/128/EØF om Det Rådgivende Udvalg for Fiskerivarer (meddelt under nummer K(1998) 3591) (98/726/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, og

ud fra følgende betragtninger:

Der er nedsat et rådgivende udvalg for fiskerivarer ved Kommissionens afgørelse 71/128/EØF (1), senest ændret ved afgørelse 97/246/EF (2);

ved afgørelse 97/246/EF blev varigheden af udvalgsmedlemmernes mandat begrænset til 18 måneder, for at udvalgets rolle og funktionsmåde ved en forbedring af høringsprocessen og dets arbejdsbetingelser kunne tilpasses på grundlag af de ændringer, der er sket siden dets nedsættelse;

Kommissionen har ikke afsluttet udarbejdelsen af passende bestemmelser om udvalgets struktur og arbejdsprocedurer så tidligt, at der kunne vedtages en ny afgørelse, inden udløbet af det nuværende udvalgs mandat;

udvalget bør fortsat fungere, indtil der kan vedtages en ny afgørelse -

TRUFFET FØLGENDE AFGØRELSE:

Artikel 1

Uanset artikel 4 og 5 i afgørelse 71/128/EØF vedvarer mandatet for såvel medlemmerne af Det Rådgivende Udvalg for Fiskerivarer som udvalgets formand og to næstformænd indtil datoen for udnævnelsen af det nye udvalg eller senest indtil den 31. juli 1999.

Artikel 2

Denne afgørelse finder anvendelse fra den 15. november 1998.

Udfærdiget i Bruxelles, den 24. november 1998.

På Kommissionens vegne

Emma BONINO

Medlem af Kommissionen

(1) EFT L 68 af 22. 3. 1971, s. 18.

(2) EFT L 97 af 12. 4. 1997, s. 27.